Намбарин Енхбаяр
Намбарин Енхбаяр (на монголски Намбарын Энхбаяр) е монголски политик. Той е министър-председател на Монголия от 2000 до 2004 г., председател на парламента между 2004 и 2005 г. и президент на Монголия от 2005 до 2009 г.

Завършва Московския литературен институт през 1980 г. Учи и в университета в Лийдс, Англия. Работи за Монголския съюз на писателите от 1980 до 1990 г. като редактор-преводач, главен секретар и заместник-председател. Превежда класически монголски епоси и работи върху творбите на някои западни писатели, между които е и Чарлз Дикенс.

Енхбаяр е избран за член на Великия държавен хурал (монголския парламент) през 1992 г. Той е министър на културата от 1992 до 1996 г.

През 1997 г. става лидер на опозиционната посткомунистическа Монголска народна революционна партия, в която се включва през 1985 г. Извежда своята партия до победа през 2000 г. На 26 юли 2000 г. единодушно е избран за министър-председател. Енхбаяр се ползва с доверието на своята партия още от времето, когато в Монголия съществува еднопартийната система. На изборите през 2004 г. губи половината от местата в парламента и се коалира с опозиционните партии, като става говорител на правителството.

На президентските избори на 22 май 2005 г. Енхбаяр надделява над Натсагийн Багабанди с 53,4% от гласовете. Най-сериозният му съперник – Мендсайхан Енхсайхан от Демократическата партия, събира 20%.

Президенти на Монголия
Министър-председатели на Монголия
Монголски министри
Монголски политици
Монголски преводачи
Култура на Монголия
Министри на културата
Монголски писатели
Личности (Улан Батор)